CELEX: 32004D0120
Language: sk
Date: 2004-01-29 00:00:00
Title: Rozhodnutie Komisie z 29. januára 2004, ktorým sa mení a dopĺňa rozhodnutie Rady 97/788/ES, pokiaľ ide o kontroly vykonávané Srbskom a Čiernou Horou, týkajúce saudržiavania odrôd osív krmovín, repy, olejnín a priadnych rastlín [oznámené pod číslom dokumentu K(2004) 147]Text s významom pre EHP

Dôležité právne oznámenie

|

32004D0120

Úradný vestník L 036 , 07/02/2004 S. 0057 - 0057

		Rozhodnutie Komisiez 29. januára 2004,ktorým sa mení a dopĺňa rozhodnutie Rady 97/788/ES, pokiaľ ide o kontroly vykonávané Srbskom a Čiernou Horou, týkajúce saudržiavania odrôd osív krmovín, repy, olejnín a priadnych rastlín[oznámené pod číslom dokumentu K(2004) 147](Text s významom pre EHP)(2004/120/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 97/788 zo 17. novembra 1997 o rovnocennosti kontrol postupov na udržiavanie odrôd vykonávaných v tretích krajinách [1] a najmä na jeho článok 2,keďže:(1) v rozhodnutí 97/788/ES sa ustanovilo, že úradné kontroly postupov na udržiavanie odrôd vykonávané v určitých tretích krajinách na určitých druhoch rastlín poskytujú rovnaké záruky ako kontroly vykonávané členskými štátmi podľa smernice Rady 2002/53/ES z 13. júna 2002 o spoločnom katalógu odrôd poľnohospodárskych druhov rastlín; [2](2) rozhodnutie 97/788/ES sa na Juhoslovanskú federatívnu republiku (v súčasnosti Srbsko a Čierna Hora) uplatňuje len vzhľadom na odrody určitých druhov;(3) preskúmanie právnych predpisov Srbska a Čiernej Hory a spôsobu ich uplatňovania vzhľadom na smernicu Rady 66/401/EHS zo 14. júna 1966 o obchodovaní s osivom krmovín [3], na smernicu Rady 2002/54/ES z 13. júna 2002 o obchodovaní s osivom repy [4] a na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín [5] preukázalo, že kontroly postupov na udržiavanie odrôd poskytujú rovnaké záruky ako kontroly vykonávané členskými štátmi;(4) rovnocennosť poskytnutá Srbsku a Čiernej Hore by sa mala rozšíriť na tieto dodatočné druhy;(5) rozhodnutie 97/88/ES by sa preto malo príslušne zmeniť a doplniť;(6) keďže opatrenia ustanovené v tomto rozhodnutí sú v súlade so stanoviskom Stáleho výboru pre osivá a rozmnožovací materiál v poľnohospodárstve, záhradníctve a lesníctve;PRIJALA TOTO ROZHODNUTIE:Článok 1Príloha k rozhodnutiu 97/788/ES sa mení a dopĺňa takto:V údaji vedľa kódu "YU" vzťahujúceho sa k Juhoslovanskej federatívnej republike sa "66/402" nahradí údajom "66/401, 66/402, 2002/54 a 2002/57".Článok 2Toto rozhodnutie je adresované členským štátom.V Bruseli 29. januára 2004Za KomisiuDavid Byrnečlen Komisie[1] Ú. v. ES L 322, 25.11.1997, s. 39. Rozhodnutie naposledy zmenené a doplnené rozhodnutím 2002/580/ES (Ú. v. ES L 184, 13.7.2002, s. 26).[2] Ú. v. ES L 193, 20.7.2002, s. 1. Smernica naposledy zmenená a doplnená nariadením (ES) č. 1829/2003 Európskeho parlamentu a Rady (Ú. v. ES L 268, 18.10.2003, s. 1).[3] Ú. v. ES L 125, 11.7.1966, s. 2298/66. Smernica naposledy zmenená a doplnená smernicou 2003/61/ES (Ú. v. EÚ L 165, 3.7.2003, s. 23).[4] Ú. v. ES L 193, 20.7.2002, s. 12. Smernica naposledy zmenená a doplnená smernicou 2003/61/ES.[5] Ú. v. ES L 193, 20.7.2002, s. 60. Smernica naposledy zmenená a doplnená smernicou 2003/61/ES.--------------------------------------------------